《到西峰寺见弟蒙所与僧屋诗因次韵》
宋代·陈著

檄便入云山，相逢话晚年。
惯吟茅屋下，时打葛藤前。
应世未圆宽，无人识圣颠。
滔滔儿女境，犹抱颍师弦。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。